Amiri Abdallah Sudi (maarufu kwa jina la kishairi Andanenga au Sauti Ya Kiza; alizaliwa Kilwa tarehe 2 Oktoba mwaka 1936) ni mshairi wa Kiswahili kutoka Tanzania. Mwaka 1949 alipelekwa shule ya msingi Kikole hukohuko Kilwa. Baadaye alisoma shule ya upili ya Songea ambapo kutokana na tatizo la karo alishindwa kuendelea na masomo ya darasa la kumi. Andanenga alianza kutambulika rasmi katika uwanda wa mashairi mwaka 1954. Andanenga ameandika vitabu kadhaa ikiwemo kile cha Diwani ya Ustadh kilichotoka mwaka 1997.